open-index/open-wikipedia-markdown huggingface dataset:
Претин

**Претин** — град и поранешна општина во округот Витенберг, во Саксонија-Анхалт, Германија. Од 1 јануари 2011, е дел од градот Анабург. Бил дел од поранешната заедницата на општини Анабург-Претин.

## Географија и сообраќај

Градот се наоѓа околу 30 километри југоисточно од Витенберг и околу 12 километри северозападно од Торгау во низините на источниот брег на Елба, западно од областа Анабург. Западно од градот води сојузниот автопат (*Bundesstraße*) B 182, и на север е B 187. На југ, градот се граничи со Саксонија. Претин е поврзан со саксонската општина Домич со ферибот на Елба.

## Луѓе

* Ото Карл Бахман (1877–1954), кој во 1927 станал првиот градоначалник од KPD на германски град (Елсниц во саксонскиот округ Фогтландкрајс).

## Надворешни врски

* Службена страница на градот

Категорија:Градови во Саксонија-Анхалт
Категорија:Витенберг (округ)
Paranoid (песна на Кање Вест)

„**Paranoid**“ е песна изведена од страна на американскиот хип-хоп артист, продуцент и текстописец Кање Вест. Песната беше издадена како четврт и последен сингл од четвтртиот студиски албум на Вест, *[[808s & Heartbreak]]*. Во продукцијата на песната освен Вест учествувале и Џеф Баскер и Плејн Пат, додека пак заслуги за текстот освен Вест земаа и Consequence и Kid Cudi. Оригиналната верзија на песната, што се појави на албумот, содржи вокали од страна на Мр Хадсон, англиски Р&Б/алтернативен рок пејач кој од неодамна потпиша за издавачката куќа на Вест, GOOD Music.

## Список на песни
**Дигитален сингл**
#"Paranoid" (Нов Микс) – 4:45
#"Paranoid" (Музички спот) – 3:24

## Верзии на песната
*Верзија од албумот – 4:37
*Нов Микс – 4:45 (за малку поразличен ритам од *Верзијата од албумот*)
*Видео Верзија – 3:25 (пократка верзија од *Новиот Микс*)

## Табели

## Наводи

Категорија:Песни на Кање Вест
Аксин

**Аксин** — село и поранешна општина во округот Витенберг, во Саксонија-Анхалт, Германија. Од 1 јануари 2011, е дел од градот Анабург.

## Географија и сообраќај

Селото се наоѓа 35 километри југоисточно од Витенберг и околу 20 километри северно од Торгау во низините на источниот брег на Елба на стар, сега исушен дел од таа река. Западно од селото води сојузниот автопат (*Bundesstraße*) B 182, и на север е B 187. Се наоѓа на „Црковната паека Средна Германија“. На југ, селото се граничи со Саксонија.

## Историја

Селото Аксин е првпат споменато во X век. Меѓутоа, селото сигурно било постарот, бидејќи замок со име *Wazgrini* во Аксин бил споменат во 865. Бил користен како утврден замок на преминот на Елба.

## Административни единици

* Аксин
* Кенич (од 10 јануари 1938)
* Гемен

## Знаменитости

* Добро позната е црквата од тули со слики од XII век.
* Крст на покајание во Кенич

thumb|left

Категорија:Села во Саксонија-Анхалт
Категорија:Витенберг (округ)
Бетау

**Бетау** — село и поранешна општина во округот Витенберг, во Саксонија-Анхалт, Германија. Од 1 јануари 2011, е дел од градот Анабург. Се наоѓа точно на границата со Саксонија околу 35 километри југоисточно од окружното седиште на Витенберг и 12 километри северно од Торгау. Бетау бил дел од заедницата на општини Анабург-Претин.

## Географија и сообраќај

Бетау се наоѓа во низините на источниот брег на Елба, западно од областа Анабург. Западно од општината води сојузниот автопат (*Bundesstraße*) B 182, и на север е B 187. На југ, општината се граничи со Саксонија.

## Историја

Бетау се верува дека е основан во 1159 од фламанските доселеници. Тие ја населиле областа од Вихман фон Зебург, надбискуп на Магдебург и Алберт Мечката.

Категорија:Села во Саксонија-Анхалт
Категорија:Витенберг (округ)
Солунска легенда

**Слово од Кирил Филозоф како ги покрсти Бугарите** или **Солунска легенда** е апокрифен текст од непознат автор, создаден за време на византиското владеење (XI - XII век). Во неа се среќаваат не само легендарни, но и патриотски бугарски традиции. Познати се 4 примероци: софиски (XVI век), тиквешки (XVI век), трновски и константинов. Сите овие се откриени на територијата на Македонија.

Текстот е полн со историски неточности, така што уште на почетокот авторот ги меша личностите на Константин (Кирил) Философ и Кирил Кападокиски. Сепак, впечаток е дека авторот ги наеркува македонските Словени, вклучувајќи ги и солунјаните, „Бугари““, односно ***Βούλγαροι***. На преден план никнува идејата за Бугарите како избран народ од Бог, при што Бог го испраќа Кирил да ги покрсти и да им даде азбука: 

Според „Солунска легенда“, т.н. „готско“ покрстување, коешто се случило на територијата на денешна Бугарија во IV век, е всушност покрстувањето на Бугарите, а „готскиот“ епископ Вулфила (по потекло од Кападокија) е истиот лик со Св. Кирил (вулф = курт = волк), па така „готското“ писмо, всушност, е кирилицата. Таква врска во своите трудови  прави д-р Ганчо Ценов.

## Наводи


## Надворешни врски
* Солунска легенда, фототипно издание на Йордан Иванов по Тиквешкия препис .
* Слово от Кирил Философ как покръсти българите, Д. Петканова
* Табов, Й. За какво разказва Солунската легенда? Историческо бъдеще. 2004 / 1-2, 131-151. 

Категорија:Свети Кирил и Методиј
Категорија:Македонија (регион)
Категорија:Средновековна култура
Категорија:Средновековен Солун
Анабург

**Анабург** () — мал град во округот Витенберг, во Саксонија-Анхалт, Германија. Бил седиште на поранешната *[[Амт (политичка единица)|заедница на општини]]* Анабург-Претин.

## Единици

Анабург има два центри, еден наречен Анабург и друг Пурцин.

## Историја

Во 13. век, Асканијците изградиле ловечка куќа на местото на денешниот Анабург. Сепак, оваа величествена градба изгорела во 1422. Војводата Албрехт III од Саксонија-Витенберг бил во внатрешноста на куќата, кога избил пожарот. Тој и неговата жена избегале низ прозорецот, облечени само во нивната ноќна облека. Пожарот убил многу од придружбата на Албрехт, како и него самиот, кој умрел неколку подоцна како резултат на повредите. Ова влијаело на целокупната историја во регионот, бидејќи Албрехт немал наследник. Со неговата смрт, на династијата Асканија ѝ дошол крајот.

Во 1498, била изградена зоолошка градина.

До 1572, Анабург бил нарекуван Лохау и бил, додека не била укината во 1821, седиште на *[[Амт (политичка единица)|Амт]]* Анабург. Во 1550, Лохау бил дом на 40 мажи кои поседувале земја, меѓу нив осум сточари, еден феудален судија, девет градинари и 22 жители, кои живееле некаде надвор од Лохау.

Првата саксонска аптека исто така може да се најде во Анабург.

Жената на изборниот кнез Август била Ана Данска, ќерка на данскиот крал Кристијан III. По нејзе, величествениот дом - а со тоа и градот - биле преименувани. Од 1762, горенаведениот објект бил местото на воениот младински институт, во кој повеќе од 500 ученици на возраст од 11 до 15 биле бесплатно образувани од воениот персонал по протестантска вера. Понатаму, постоела и друга младинска офицерска школа во новоизгадените бараки.

Во јули 1754, Јохан Кристијан Ноак, „der *Malificant*“ бил убиен на тркало и го оставиле таму за да ги одврати другите од такви дела. Било една од последните такви погубувања.

Од 1780, проценителот на *Amt*, Кристијан Август Зајдел, започнал овоштарник од црници во Анабург.

По губењето на градските права во 17. век, тие повторно му биле доделени повторно во 1939.


Податотека:Annaburg_Vorderschloss.jpg|Замок
Податотека:Annaburg_Hinterschloss.jpg|Дворец
Податотека:Annaburg_Grundschule.jpg|Основно училиште
Податотека:Annaburg_Sekundarschule.jpg|Средно училиште


## Луѓе

* Јустус Кристијан Торшмит (1688–1738), историчар и ѓакон

## Наводи

## Надворешни врски

* Официјална страница

Категорија:Витенберг (округ)
Категорија:Саксонија (пруска покраина)
Анабург-Претин

мини|Административен објект во Анабург
**Анабург-Претин** била *[[Амт (политичка единица)|заедница на општини]]* во округот Витенберг, во Саксонија-Анхалт, Германија. Се наоѓала на десниот брег на Елба, југоисточно од Витенберг. Седиштето на *заедницата на општини* било во Анабург. Била распуштена во јануари 2011.

*Заедницата на општини* Анабург-Претин се состоела од следниве општини:

* Анабург
* Аксин
* Бетау
* Грос Наундорф
* Лабрун
* Лебин
* Плосиг
* Претин

Категорија:Поранешни општински заедници во Саксонија-Анхалт
Лабрун

**Лабрун** — село и поранешна општина во округот Витенберг, во Саксонија-Анхалт, Германија. Од 1 јануари 2011, е дел од градот Анабург. Општината припаѓала на заедницата на општини Анабург-Претин од 1 јануари 2005 до 2011. Претходно, припаѓала на заедницата на општини Хајдек-Претин.

## Географија и сообраќај

Селото се наоѓа околу 45 километри југоисточно од Витенберг и околу 20 километри северно од Торгау во низините на источниот брег на Елба, западно од областа Анабург, заедно со Претин, Бетау, Гростребен, Плесиг и Грос Наундорф. Западно од селото води сојузниот автопат (*Bundesstraße*) B 182, а на север е B 187. На југ, селото се граничи со Саксонија.

## Историја

Лабрун се верува дека бил основан во 1159 од фламанските доселеници. Таа била населена во областа од надбискупот Магдебург Вихман фон Зебург и Алберт Мечката.

## Надворешни врски

* Туристички сојуз Елба-Елстер 

Категорија:Села во Саксонија-Анхалт
Категорија:Витенберг (округ)
Лебин

мини|Ветерница
**Лебин** — село и поранешна општина во округот Витенберг, во Саксонија-Анхалт, Германија. Од 1 јануари 2011, е дел од градот Анабург. Општината припаѓала на заедницата на општини Анабург-Претин.

## Географија

Лебин се наоѓа 8 километри јужно од Јесен.

## Економија и сообраќај

Сојузниот автопат (*Bundesstraße*) B 187 помеѓу Витенберг и Јесен е околу 9 километри оддалечен.

## Историја

До 1815, селото припаѓало на *[[Амт (политичка единица)|Амт]]* Анабург. Во 1550, имало 15 мажи кои поседувале земја, меѓу нив дванаесет *Hüfnerner*, кои биле директно одговорни на Амт. Во самото село биле три слободни земјопоседници, кои во 1550 припаѓала на Ханс фон Везенагк, Никол фон Хондорф и Михаел ам Енде.

Селото се граничи со областа Анабург и селата Гербисбах, Шенајхо, Кенич, Хондорф и Плосиг.

Лебин некогаш бил дел од Аксин, и дури подоцна добил сопствена црква.

Категорија:Села во Саксонија-Анхалт
Категорија:Витенберг (округ)
Македонски Бугари

**Македонски Бугари** () — мала заедница на Македонци во Македонија што се изјаснуваат за Бугари и дел кои имаат вистинско бугарско потекло бидејќи дошле од Бугарија во минатото. Во државата има многу мал број граѓани што се изјаснуваат како Бугари и истите често се нарекувани бугаромани или бугарофили, кои заедно како една целина не се признато етничко малцинство. Најголем број лица кои се изјаснуваат како Бугари се сконцентрирани во Струмичко, можеби поради тоа што градот територијално се наоѓа во близина на Бугарија и бил двапати дел од бугарската држава (1912 — 1919 и 1941 — 1944). Во периодот помеѓу 1945 — 1991 година додека Македонија била дел од Југославија, имало преселба на бугарското население од Босилеградско во Република Македонија, а најголемиот дел од него се населил во Скопје. На последниот попис во Македонија во 2021 година како Бугари се изјасниле 3.504 граѓани, кои претставуваат околу 0,2% од целото население.

## Организација
Во текот на неуспешниот „Попис 2011“ во Македонија Бугарскиот културен клуб започнал кампања која гласела: *Сите биле Бугари. А ти?* која во текот на своето видео ги прикажува славните историски личности Св. Климент Охридски, Цар Самоил, Гоце Делчев како Бугари. Во Македонија има бугарско здружение Радко и Здружение на граѓани „Цар Борис III“ во Охрид и Бугарски културен клуб во Скопје. Според официјалните подотоци на КБГБЧ од 2002 до крајот на 2020 година речиси 90.000 македонски граѓани земале бугарски пасоши со кои може да патува и работи во земјите од ЕУ без визи. Уште околу 60.000 лица поднеле молби за бугарско државјанство за кое мора да потпишат документ дека имаат бугарско потекло. Прашање е колку од тие што добиле пасош или поднеле молби се чувствуваат Бугари, а колку на таков чекор се решиле од економски причини. На парламентарните избори во Бугарија 2021, бројот на пријавени гласачи во бугарската амбасада во Скопје изнесувал само 328 лица, а со тоа е јасен фактот дека тие пасоши се вадени поради економска причина.

## Поврзано
* Демографија на Македонија
* Бугари
* Бугарофили
* Бугаризација
*Бугаромани

## Наводи

*
Категорија:Бугарска пропаганда во Македонија
Леош Јаначек

**Леош Јаначек** (на чешки: Leos Janacek /lɛoʃ ˈjanaːtʃɛk/), според крстеното име  **Лео Еуген Јаначек**, 3 јули 1854 – 12 август 1928) бил чешки композитор, теоретичар, фолклорист, публицист и учител. Тој црпел инспирација од  моравската и  целата славјанска народна музика за да создаде еден оригинален, модерен музички стил. До 1895 се посветувал главно на истражувањето на фолклорот и во прво време бил инспириран од некои свои современици како  Антонин Дворжак. Неговото подоцнежно дело ги вметнува неговите рани студии на фолклорот во едн модерна, високо оригинална синтеза, првпат воочена во операта  *[[Јенуфа]]*, премиерно изведена во 1904 во Брно. Успехот на  *Јенуфа* (честопати нарекувана "Моравска народна опера") во Прага во 1916 му овозможил на Јаначек пристап до најголемите светски оперски сцени. Најпознати се подоцнежните дела на Јаначек, вклучително симфониската поема Синфониета,  ораториумот *[[Глаголска миса]]*, рапсодијата *[[Тарас Булба (рапсодија)|Тарас Булба]]*, виолинските квартети, друга камерна музика и опери. Тој заедно во рангот  со Антонин Дворжак и Бедрих Сметана, се смета за еден од најзначајните чешки композитори.

## Наводи

Категорија:Чешки композитори
Категорија:Композитори од 20 век
Категорија:Луѓе од Брно
Категорија:Родени во 1854 година
Категорија:Починати во 1928 година
Категорија:Композитори на оргули
Алувијална почва

**Алувијална почва** се формира со таложење на ситен речен нанос околу речните корита. Богати се со хранливи материи и се мошне плодни. Погодни се за одгледување на разни земјоделски култури. Во Македонија зафаќаат околу 125 000 хектари.

Категорија:Почви
Категорија:Седиментологија
Радиоспектар

[мини|десно|400п|План за намена на радиочестотните опсези на РМ на [Агенција за електронски комуникации на Република Македонија|Агенцијата за електронски комуникации на Република Македонија (АЕК)]]
**Радиоспектар** (**радиочестотен спектар**, **радиофреквенциски спектар** или **РФ-спектар**) — дел од електромагнетниот спектар што соодветствува на радиочестоти, т.е. оние пониски од 300&nbsp;GHz (бранови должини над 1&nbsp;мм).

Разни делови од радиоспектарот се користат за разни видови на предавање и имаат различни примени. Радиоспектарот го регулира државната управа и издава одобренија за негово користење на мобилни оператори, ТВ станици и др. Во Република Македонија за ова е надлежна Агенцијата за електронски комуникации на РМ. Опсезите на доделените честоти имаат свои доделени имиња (на пр. спетар на мобилна телефонија, телевизиски спектар итн).

## Радиопојаси
**Појас** (**радиочестотен опсег**) е мал дел од спектарот на радиочестоти, каде каналите се користат за иста намена.

Кај честотите над 300&nbsp;GHz, Земјината атмосфера е практично непробојна за електромагнетните зраци сè до инфрацрвените и оптичките честотни опсези, кога е повторно проодна.

За да се избегнат пречки и да се добие ефикасно искористување на радиоспектарот, секој појас се пополнува со слични предаватели. На пример, радиотелевизиските емитувачи, мобилни радиостаници и навигационите уреди добиваат сосем различни опсези што немаат никаков меѓусебен преклоп.

Секој од појасите има основен план кој диктира како појасот треба да се користи и споделува, сè со цел да се избегнат меѓусебни пречки, но и за да се овозможи уврдувањето на протокол за складност на предавателите и приемниците.

По договор, појасите се поделени на бранови должини од по 10n&nbsp;метри, т.е. честоти од 3&times;10n&nbsp;херци. На пример, 30&nbsp;MHz или 10&nbsp;m ги дели ниските, подолги честоти од VHF, кои се пократки и повисоки. Ова се делови од радиоспектарот, а не неговата нечестотна распределба.

### МТУ
**Радиопојасите на МТУ** се предназнаки утврдени во Прописите за радиоемитување на Меѓународната телекомуникациска унија (ITU) со Член 2, одредба бр. 2.1, каде се распределени девет појаси, означени со цели броеви по нагорен редослед, во согласност со наведената табела".

*<small>† Оваа колона не фигурира во табелата на Одредбата бр. 2.1 на Прописите за радиоемитување</small>*

### Предназнаки на ЕУ, НАТО и САД ЕПМ

### IEEE

### Брановодни појаси

## Поврзано
* Честота
* Електромагнетен спектар
* Примопредавател
* Радиоаматерство
* Радиоастрономија
* Радиостаница
* Радиобарач (скенер)
* Ултраширок појас

## Наводи

## Надворешни врски
* Радиочестотен спекатар на Република Македонија  - АЕК 
* „Радиоспектар: витален ресурс во безжичен свет“ - Европска Комисија
Форум на Аркадиј

**Форумот на Аркадиј** (латински: *Forum Arcadii*, грчки: *Φόρος τοῦ Ἀρκαδίου*) бил изграден во времето на императорот Аркадиј во градот Цариград, денешен Истанбул.

Објектот бил изграден кон почетокот на 5 век и се наоѓал во Ксеролопос. Овој форум бил последен пред да се стигне на Златната порта и ѕидините на градот, вклучувајќи ги форумот на Теодосиј, форумот на Константин кои се наоѓале на главната улица во градот Месе. Подоцна форумот од страна на Османлиите бил претворен во чаршија која се викала Пазари Аврат или *Чаршија на жените* каде се вршела продажба на женски робови.

Во центарот на форумот се наоѓал столбот на Аркадиј кој бил висок околу 50 метри. Столбот бил разрушен во 1715 година.

## Поврзано
* Римски форум
* Форум на Константин
* Форум на Теодосиј

Категорија:Форуми во Цариград
Категорија:Римски форуми
Коњите на Свети Марко

**Триумфалната Квадрига или Коњите на Свети Марко** претставуваат антички бронзени статуи кои се поставени на фасадата од базиликата Свети Марко во Венеција, Италија.

Тие биле поставени пред катедралата во 1254 година. Претходно, тие долго време биле изложени во хиподромот на Цариград. Но во текот на 1204 година, дуждот Енрико Дандоло ги испратил истите во Цариград, како дел од големиот грабеж кој се случил по заземањето на Цариград од страна на крстоносците.

Во времето на Наполеон Бонапарт, тој наредил истите да бидат однесени во Париз во текот на 1797 година, но во текот на 1815 година тие повторно биле вратени во Венеција. По 1990 година, по долга реставрација, коњите биле поставени во музејот Свети Марко, кој се наоѓа во внатрешноста на базиликата. Денешните коњи пред базиликата се копија.

Категорија:Цариградски хиподром
Категорија:Згради и градби во Венеција
Homecoming (песна на Кање Вест)

„**Homecoming**“ е песна изведена од страна на американскиот хип-хоп артист, продуцент и текстописец Кање Вест. Беше издадена како последен сингл од неговиот трет студиски албум *[[Graduation (албум)|Graduation]]* („Дипломирање“). За продуцирањето на песната се погрижил самиот Вест во соработка со Верин „Baby Dubb“ Кембел, додека пак за текстот во соработка со Кање Вест се погрижија Крис Мартин и Варин Кембел. Своето највисоко шесто место песната го постигна на табелите во Холандија (Dutch Top 40) и Нов Зеланд (New Zealand Singles Chart).

## Список на Песни
***ОК:**
# "Homecoming"
# "Stronger" (AD ремикс)

***Австралиски iTunes - Сингл**
# "Homecoming"
# "Good Night" (со гостување на Mos Def и Al Be Back)

## Табели

## Наводи

Категорија:Песни на Кање Вест
Елефтерион

**Елефтерион**  (грчки: λιμήν Ἐλευθερίου) претставувало најголемото пристаниште во Цариград, денешен Истанбул, Турција. Пристаништето било познато како Теодосиево или Кесариево пристаниште.

Пристаништето било изградено во 390 година во времето на Теодосиј I (379—395), и се наоѓало помеѓу деветтиот и единаесеттиот реон на градот во денешен Јеникапи, односно на јужниот дел од градот на Мраморно Море. Ова пристаниште претставувало главна точка во градот кога станувало збор за трговија и размена. Подоцна областа била трансформирена во земјоделска градина.

Во ноември 2005 година, работниците на Босфорскиот тунел пронашле остатоци од пристаништето.

Категорија:Пристаништа во Цариград
Категорија:Населби во Цариград
Контоскалион

**Контоскалион** или **Јулијаново пристаниште** се наоѓало во Цариград, денешен Истанбул, Турција. Се наоѓало на Мраморно Море помеѓу 11 и 3 реон. 
 
Пристаништето било изградено во времето на Јулијан Отпадник (361—363) во 362 година а во времето на Јустинијан I (527—565) било дополнително проширено.

Пристаништето било користено и во времето на Османлиите.

Категорија:Пристаништа во Цариград
Константинов обелиск

**Ѕидниот обелиск** исто така познат како **обелиск на Константин** се наоѓа во близина на Змискиот столб на јужниот дел од некогашниот Цариградски хиподром во Истанбул, Турција.

Обелискот е висок 32 метри. Датата на изградбата на обелискот не е позната, но бидејќи била реновирана во времето на Константин VII, е наречен според императорот. Во тоа време наводно бил украсен со позлатени бронзени плочи на кои биле прикажани победите на Василиј I. Во текот на Четвртата крстоносна војна овие богатства биле украдени. 

Во времето на Османлиите, младите јаничари го користеле обелискот искачувајќи се на неговиот врв и покажувајќи ја својата моќ. Во ова време обелискот претрпел оштетувања. 

Овој обелиск бил прикажан на задната страна од турската лира од 500 банкноти од 1953 до 1976 година.

Категорија:Цариградски хиподром
Категорија:Антички обелисци
Категорија:Обелисци во Истанбул
Сенко Велинов

**Сенко Велинов** (роден на 15 октомври 1965 година во Скопје) — македонски глумец, протагонист на повеќе улоги од антологиско значење. Дипломирал на ФДУ во Скопје. Член на Народниот театар во Суботица, во театарот на Љубиша Ристиќ (1990–1992), на Драмски театар (1992–1999), на Драмата на МНТ (1999–2000), директор на Драмски театар (2001–2002), од 2002 година повторно во Драмата на МНТ.

Улоги: Арган (Вообразен болен), Гилдерстен (Розенкранц и Гилдерстен се мртви мртви), Дон Жуан (Дон Жуан), Салиери (Амадеус), Троил (Троил и Кресида), А (Емигранти) и др.

## Критика
: *Од она што го видов провоцирана сум веднаш да кажам: Сенко Велинов е повеќе од одличен. Со улогата на глумецот Светловидов, тој ги достигна славните мигови на неговиот чудесен Салиери и на неговиот Гилдестерн. Во претставата во која во еден миг се извикува „Оче наш, дај ни ја маската наша насушна“, Сенко ја одбра репликата на Розенкранц за флејтата како знак на езотеричната вистина. Едноставно, Велинов направи своевиден омаж за глумецот. Преплавен од немири и порачувајќи дека вистината за животот е иронична вистина, тој ги покажа конфликтите и кризите што се случуваат во душата на глумецот. Со еден збор, Велинов го стави глумецот лице в лице со себеси. Во доба кога на Светловидов му е време да си замине од сцената (има 68 години), тој ја открива личната драма за бескрајната осаменост. Со свесност за нехармоничноста меѓу надворешниот и внатрешниот живот, со сознание дека животот е осама и апсурд, во очаен обид да излезе од таа осаменост, тој бара егзил во алкохолот и живее во идентификација со своите ликови. Прашувајќи се каде отиде се, Светловидов на Велинов го покажа непрекинатото одминување на времето .* 

## Наводи

## Надворешни врски
* Foltin - Milice live & Senko Velinov
* 

Категорија:Живи луѓе
Категорија:Македонски театарски глумци
Категорија:Македонски филмски глумци
Категорија:Македонски телевизиски глумци
Категорија:Југословенски глумци
Категорија:Глумци во Македонскиот народен театар
Категорија:Анастасија (музичка група)
Категорија:Добитници на наградата „Ристо Шишков“
Категорија:Глумци од Скопје
Why I Love You (песна на Кање Вест и Џеј-Зи)

„**Why I Love You**“ е песна изведена од страна на американскиот хип-хоп артист, продуцент и текстописец Кање Вест и американскиот рапер Џеј-Зи во соработка со Мр. Хадсон, од нивниот заеднички албум *[[Watch the Throne]]*. Песната официјално беше пратена на Ритмичкото радио на 13 септември, 2011 година. „Why I Love You“ содржи примероци од синглот од 2010 година, „I <3 U So“ изведен од страна на Француското хаус дуо Касиус, која што и самата се заснова на примерок на оригиналот од 1971 година, „I Feel a Song (In My Heart)“ изведен од страна на Сандра Ричардсон.

## Табели и позиции

## Наводи

Категорија:Песни на Кање Вест
Категорија:Песни на Џеј-Зи
Категорија:Песни на Мр Хадсон
Тор цур Дибенер Хајде

[мини|Авионски поглед кон [Грефенхајнихен]]
**Тор цур Дибенер Хајде** била *[[Амт (политичка единица)|заедница на општини]]* во округот Витенберг, во Саксонија-Анхалт, Германија. Се наоѓала југозападно од Витенберг. Седиштето на *заедницата на општини* било во Грефенхајнихен. Била распуштена во јануари 2011.

*Заедницата на општини* Тор цур Дибенер Хајде се состоела од следниве општини:

* Грефенхајнихен
* Мелау
* Шкена
* Торнау
* Чорневиц

Категорија:Поранешни општински заедници во Саксонија-Анхалт
Шкена

**Шкена** е село и поранешна општина во округот Витенберг, во Саксонија-Анхалт, Германија. Од 1 јануари 2011, е дел од градот Грефенхајнихен. Бил дел од заедницата на општини Тор цур Дибенер Хајде од 1 јануари 2005.

## Надворешни врски

* Општина Шкена
* Природен парк Дибенер Хајде 

SchkönaSchloß.jpg|Дворец во Шкена
SchkönaTeufelsstein.JPG|„Гаволски Камен“ во близина на Шкена
Schkoena church.jpg|Црквата во Шкена


Категорија:Села во Саксонија-Анхалт
Категорија:Витенберг (округ)
Чорневиц

**Чорневиц** — село и поранешна општина во југозападниот дел на округот Витенберг, во Саксонија-Анхалт, Германија. Од 1 јануари 2011, е дел од градот Грефенхајнихен. Бил дел од заедницата на општини Тор цур Дибенер Хајде. Се наоѓа околу 4 километри западно од поранешното окружно седиште Грефенхајнихен, точно на границата со Саксонија.

Категорија:Села во Саксонија-Анхалт
Категорија:Витенберг (округ)
Берде

мини|Замокот и градината во Хундисбург
**Берде** () — округ во северозападниот дел на покраината Саксонија-Анхалт, во Германија.

## Историја

Округот се создал со спојувањето на поранешните окрузи Оре и Берде, како дел од локалната административна реформа во 2007.

## Градови и општини

Округот Берде се состои од следниве единици:

## Наводи

## Надворешни врски

* www.boerdekreis.de 

Категорија:Берде
Столб на Аркадиј

мини
**Столбот на Аркадиј** претставувал римски триумфален столб кој се наоѓал на форумот на Аркадиј во Цариград, денешен Истанбул, Турција. Столбот бил изграден во 401 година по повод победата на Аркадиј во 400 година над Готите. Аркадиј починал во 408 година, но целосно столбот бил завршен во 421 година, така што во тоа време бил посветен на неговиот наследник Теодосиј II.

Столбот бил уништен во 16 или 18 век најверојатно од земјотрес.

Категорија:Архитектура од 5 век
Категорија:Споменици-столбови во Истанбул
Грефенхајнихен

**Грефенхајнихен** () — град во округот Витенберг во Саксонија-Анхалт, Германија.

## Местоположба

Градот бил седиште на канцелариите на заедницата на општини Тор цур Дибенер Хајде додека не била распуштена во јануари 2011. Се наоѓа околу 25 километри југозападно од Лутерштат Витенберг, југоисточно од Десау и североисточно од Битерфелд, на работ на природниот парк Дибенер Хајде.

Близу се наоѓа езерото Гремин, езеро создадено како резултат на повторното оплеменување на просторот на некогашните јагленокопи Голпа-Норд и на чии брегови е поставен Ferropolis („Железниот град“), индустриски споменик, всушност музеј посевн на „индустриската култура“.

## Историја

Грефенхајнихен бил првпат споменат во 1254. Во 1454, Грефенхајнихен ги потврдил градските права, откако старите документи во кои му се доделени градски права изгореле во пожар. Во 1637, во текот на Триесетгодишната војна, градот бил скоро целосно уништен од Швеѓаните. Во 1859, во градот била поставена новата железничка линија помеѓу Витенберг и Битерфелд. Поволната местоположба на градот дозволила да се развие индустрија. Првата печатарска работилница била отворена во 1874; до 1990, постојат најмалку четири печатарски рботилници во Грефенхајнихен. До 1890, бил ископуван кафен јаглен во Грефенхајнихен, најпрвин под земја, а потоа и во јагленокопи. Во 1954, во тоа време градот бил во Источна Германија, Грефенхајнихен станал окружно седиште (*Kreisstadt*) на три града и 27 општини. Ова траело до 1994, четири години по реобединувањето на Германија.

## Грб

Моменталниот градски граѓански грб бил доделен на 17 фекември 1993. Најстариот градски печат потекнува од 1477 и моменталниот грб се заснова на тој. Кулата стои поради стариот утврден град, заедно со лавот, кои ознаки на грбот на Мајсен, кој потекнува од 1377 кога грофот од Мајсен станал лорд на месното население. До 1993, грбот на Грефенхајнихен бил со сличен дизајн, но со различни хералдички елементи и со различни бои. Стариот грб бил предоминантно црвен.http://www.ngw.nl/int/dld/g/grafenhai.htm 

## Меѓународни односи

Грефенхајнихен одржува партнерства со следниве градови:

*  Лаубах, Хесен, од 1992
*  Еленкур, Франција, од 2003
*  Зурзел, Белгија, од 2005

## Сообраќај

Грефенхајнихен се наоѓа на сојузниот автопат *[[Bundesstraße]]*, B 107, кој води од Бад Дибен до Косвиг, на B 100 од Витенберг до Битерфелд и ина покраинскиот пат *[[Landesstraße]]* L136 до Чорневиц.

Раскрсницата *Dessau-Ost* на автопатот A9 (Минхен - Берлин) — околу 17 километри оддалечена.

Железничката станица Грефенхајнихен се наоѓа на линијата на Deutsche Bahn помеѓу Витенберг и Битерфелд.

## Личности

* Јоаким Готлоб ам Енде — теолог и учител
* Паул Герхарт — писател на химни
* Хуго Винклер — археолог и лингвист
* Јохан Готфрид Гале — астроном откривач на Нептун, роден во блиското село Радис
* Паул Плајгер (1899-1985) — индустријалец

## Наводи

## Надворешни врски

* Официјална страница

Категорија:Витенберг (округ)
Категорија:Саксонија (пруска покраина)
Македонски Турци

мини|300x300пкс|Карта на Турците во Македонија (2021)
**Македонски Турци** () — трета по големина народност и второ по големина етничко малцинство во Македонија. Во пописот во 2002 година во Македонија како етнички Турци се изјаснале 77.959 граѓани или приближно 4% од вкупното население. Турците во Македонија се признато и полноправно малцинство. Единствената нивна религија е исламот. Народен празник на Турците во Македонија е „Денот на наставата на турски јазик“ (21 декември).

## Турците, културата, правата и населението

Над 77.000 Турци во Македонија зборуваат турски јазик на посебен и единствен македонски акцент. Турците сочинуваат околу 12% од населението во државата со исламска вероисповед. Во одредени македонски основни училишта во чија околина има мнозинство Турци има часови на турски јазик, но според закон наставата се држи со македонски учебници. Настава на турски се држи и во приватното средно училиште  *„Јахја Кемал“*. Турците се полноправни граѓани во Македонија, имаат радио и телевизиски канал во кој програмата се емитува единствено на турски јазик. Исто така Македонската телевизија емитува секој ден неколку часови со програма на турски јазик. Турците исто така имаат своја партија *[[Демократска партија на Турците на Македонија]]* која има свој градоначалник во Центар Жупа () во која преовладува турското население (околу 80%).

## Бројот на Турците во Македонија денес и во историјата

### Бројот на турското население во историјата според пописите

### Турско население по општини според пописот во 2002
мини|281x281пкс|Распределба на македонските Турци

Дел од населението претставуваат Македонци со исламска вероисповед, но поради политичко-религиски причини, се декларирале како Турци.

## Список на македонски Турци

## Наводи
Инцидент на Скопско кале

**Инцидентот на Скопското кале** беше конфликт меѓу две групи демонстранти (едната македонска и другата албанска) кој се случил пред Скопско кале на 13 февруари 2011 година. Судирот бил прекинат од страна на македонската полиција и заврши со неколку повредени.

На инцидентот му претходел почетокот на изградбата на музеј-црква на Кале, нарачана од страна на Министерството за култура, и уривање на дел од објектот во изградба од страна на албански демонстранти, ноќта на 10 февруари 2011 година.

## Настанот
Во 12 часот и 30 минути на Калето пристигнале првите членови на македонската група организирани преку социјалната мрежа Facebook, кој го поставиле етничкото знаме на Македонците. Околу 13 часот (половина час по пристигнувањето на Македонците), на Калето пристигнала поголема група на албански граѓани, членови на невладината албанска организација „Разбуди се“ да протестираат за изградбата на „црква-музеј“. Македонската полиција со цел да ја смири ситуацијата почнала од споредниот влез на калето да ги вади Албанците кои веќе се наоѓале на Калето. Без да ги забележи полицијата, од главниот влез се спуштила група на албански демонстранти, кои почнале со камења да фрлаат кон полицијата и кон спротивната страна, кон македонските демонстранти. Состојбата потоа се влошила, започнале физички пресметки, да летаат камења од двете страни, имало многу повредени, а меѓу нив дури и помали деца. Полицијата, за да не се влоши уште повеќе состојбата, ја принудила македонската група да отстапи. Додека полицијата ја отстранувала македонската група од местото на судирот, албанската група се упатила кон црквата и на објектот ставила свои транспаренти. Вечерта околу црквата се собрале многумина Албанци кои демолирале дел од објектот.

## Реакции
По инцитентот, владините партнери ВМРО-ДПМНЕ и ДУИ објавиле заедничко соопштение во кое е наведено дека остро го осудуваат настанот и повикуваат на смиреност кај граѓаните. Но, дел од јавноста се сомневаше дека инцидентот е исцениран токму од страна на ВМРО-ДПМНЕ и ДУИ.

## Наводи

Категорија:Историја на Скопје
Категорија:Македонија во 2011 година
Магнаура

thumb|десно|250px|Ларта на административниот дел од Цариград .
**Палатата Магнаура** (грчки: *Μαγναύρα*) претставувала зградата во кој бил сместен Сенатот на Византија, во градот Цариград, денешен Истанбул, Туција. Објектот се наоѓал на источната страна од Августајон во близина на Аја Софија веднаш до портата Чалке.

Објектот бил изграден во 360 година. Меѓу зградите на Јустинијан I, кои биле изградени по катастрофалниот пожар во градот во 532, историчарот Прокоиј опишува дека по ова бил повтоено изграден и сенатот. Најверојатно градбата била многу слична на приемната сала в градот. Самото име во превод значи Голема сала.

## Надворешни врски
* Византиум 1200 | Влезот на Магнаура
* Византиум 1200 | Магнаура

Категорија:Архитектура од 4 век
Категорија:Архитектура од 6 век
Категорија:Голем дворец (Цариград)
Категорија:Градби на Јустинијан I
Good Life (песна на Кање Вест)

*Оваа статија е за песната на Кање Вест. За песната на [[OneRepublic]], погледнете [[Good Life (песна на OneRepublic)]].*

„**Good Life**“ е третиот сингл од третиот студиски албум *[[Graduation (album)|Graduation]]* на американскиот хип-хоп артист, продуцент и текстописец Кање Вест. Песната содржи вокали на познатиот Р&Б артист Ти-Пејн T-Pain, и користи кратки примероци од рефренот на песната „P.Y.T. (Pretty Young Thing)“ изведена од страна на Мајкл Џексон. Содржи исто така и позадински вокали изведени од страна на Џон Леџенд и Не-Јо Ne-Yo како и дополнително програмирање на тапани и продукција на Тимбленд (Timbaland) и Мајк Дејн. Синглот официјално беше издаден на 2 октомври 2007 година, иако веќе заземаше место на табелите. Песната ја освои Греми Наградата за Најдобра Рап Песна на педесеттото издание на Греми Наградите.

## Табели
### Позиции на табелите

### Продажба и сертификации

## Наводи

Категорија:Песни на Кање Вест
Волт-ампер

[мини|десно|280п|Привидната моќ е векторски збир од вистинскиот (P) и реактивниот (''j''Q) вектор на [наизменична струја|наизменичната струја]]

**Волт-ампер** (симб. **VA**, **ВА**) е единица за привидна моќност (електрична сила) на едно струјно коло, еднаква на производот од квадратната средина на напонот и квадратната средина на јачината на струјата. Кај колата со еднонасочна струја, овој производ е еднаков на вистинската моќност (активна моќност)  во вати. Волт-амперот е корисен само кога имаме кола со неизменична струја (AC) (синусоидни напони и струја со иста честота).

Иако волт-амперот и ватот имаат иста димензија на сила (временска стапка на енергијата), тие не се исти по значење. Некои уреди како оние за непрекинато напојување имаат максимална волт-ампеража и посебна максимална ватажа.

Волт-амперажата е ограничена од максималната пропустлива струјна јачина, а ватажата е ограничена од тоа колквата моќност може да поднесе уредот.

## Поврзано
* Наизменична струја
* Фактор на моќност

## Наводи

Категорија:Единици за моќ
Димитар Димески

**Димитар Димески** (,  - , ) — македонски историчар, редовен професор на Филозофскиот факултет – Скопје.

## Животопис

Основно и средно образование завршил во Прилеп. Дипломирал на Институтот за историја при Филозофскиот факултет во 1964 година. Во 1966 година, тој станал асистент на Филозофскиот факултет. Докторирал во 1979 година, бил избран за доцент, вонреден професор во 1985 година и редовен професор во 1990 година.

Ја проучувал историјата на македонското револуционерно ослободително движење од Илинденскиот период. Објавил над 200 библиографски единици. Автор е на 10 монографии. Бил раководител на Институтот за историја и на Советот на последипломски студии. Тој бил член и претседател на повеќе редакции на научни списанија и зборници. Дописен член на ДНУ во Битола (1983) и ДНУ во Прилеп (1984).
мини|десно|190п|Корица на книгата „''Гоце Делчев''“ од Димитар Димески.
На 100 годишнината од смрта на Гоце Делчев, Димески објавил јубилејна монографија за овој великан на македонското револуционерно движење. Во текот на текот на презентацијата на оваа дело Димески истакнал:

: *Делото што Гоце Делчев го остави на генерациите, македонскиот народ го прегрна како свое културно наследство. На денешен ден - понеделник, пред сто години и еден ден, загина големото чедо на овој достоинствен народ. Денеска, едновековната дистанца дозволува да се објективизира животот и делото на Гоце Делчев. Ние мора да ја истакнеме неговата етичност и едукативност и што повеќе да ги доближиме до вистината неговиот живот и дело* 

## Научни трудови
* *Македонското национално-ослободително движење во Битолскиот вилает (1893–1903), Скопје, 1981* 
* *Аферите во Битолскиот вилает (1893–1903), Скопје, 1993*
* *Гоце Делчев, Скопје, 1994*
* *Гоце Делчев, Јубилејно издание 100 години од смрта на Гоце Делчев (1903-2003), Матица македонска, Институт за историја - Филозофски факултет Скопје, 2003* и др.

## Поврзано
* Делчевологија

## Извори

## Надворешни врски
* Димитар Димески на службената страница на Филозофски факултет - Скопје () 

Категорија:Луѓе од Прилеп
Категорија:Македонски историчари
Категорија:Македонски универзитетски професори
Категорија:Југословенски историчари
Категорија:Југословенски универзитетски професори
Категорија:Апсолвенти на Филозофскиот факултет - Скопје
Категорија:Професори на Филозофскиот факултет - Скопје
Вестлихе Берде

thumb|Грбот на ЗО Вестлихе Берде
мини|Споменик во Гренинген
**Вестлихе Берде** () — *[[заедница на општини]]* во округот Берде, во Саксонија-Анхалт, Германија. Пред 1 јануари 2010, бил *[[Амт (политичка единица)|Амт]]*. Се наоѓа околу 35 километри југозападно од Магдебург, во западниот дел на *Magdeburger Börde*. Седиштето на *заедницата на општини* е во Гренинген.

*Заедницата на општини* Вестлихе Берде се состои од следниве општини:

# Ам Гросен Брух
# Ауслебен
# Гренинген
# Кропенштет
# Вакерслебен

Категорија:Општински заедници во Саксонија-Анхалт
Гренинген

**Гренинген** () — град во округот Берде, во Саксонија-Анхалт, Германија. Се наоѓа 40 километри југозападно од Магдебург и 10 километри источно од Халберштат. Гренинген е дел од *[[заедница на општини|заедницата на општини]]* Вестлихе Берде.

## Наводи

Категорија:Берде
Категорија:Саксонија (пруска покраина)
Неа Еклезија

**Неа Еклезија** (грчки: *Νέα Ἐκκλησία*, "*Нова црква*") е поранешна црква која се наоѓала во Цариград, денешен Истанбул, Турција.  Црква била изградена од страна на византискиот цар Василиј I Македонецот во периодот од 876 до 880 година. Оваа црква била првата која била изградена по завршувањето на Аја Софија во 6 век и го означува почетокот на средниот период од византиската архитектура. Црквата се користела и во времето на Палеолозите. Во времето на Османлиите објектот бил срушен во 1490 година кога претходно бил погоден од гром.

## Историја

Императорот Василиј I бил основач на македонската династија и се смета за еден од најуспешните византиски императори и како реставратор на империјата. Честопати бил споредуван со Јустинијан I бидејќи вовел проиграма за изградба на Цариград. Една од главните погледи на императорот била да создаде нова Света Софија односно Нова црква во градот.

Започнувањето на изградбата била под личен надзор на Вазилиј. Местоположбата на црквата била во југоисточниот дел од Големата палата во Цариград, во близина на Циканистерион. Во идните години црквата одиграла важна улога при царските церемонии. Во текот на 11 век била претворерна во манастир познат како Нов манастир. Во времето на Османлиите објектот бил претворен во работилница за барут. Но во 1490 година објектот бил погоден од гром по кое била срушена.

Денеска за деталите на црквата се знае многу малку, главно од книжевните дела. Црквата се состоела од пет куполи. Централната купола била посветена на Исус Христос додека останатите четири најверојатно на други четири светци. Расшпредот на куполите исто така е спорен. Според некои, основата се состоела од квадратен крст.

## Наводи

## Надворешни врски
* ''Византиум 1200''

Категорија:Цркви од 9 век
Категорија:Православни храмови
Категорија:Цркви и манастири во Цариград
Категорија:Цркви во Истанбул
Категорија:Голем дворец (Цариград)
Flashing Lights

**Flashing Lights** — песна на американскиот хип-хоп артист, продуцент и текстописец Кање Вест. Беше издадена на 22 ноември 2007 година како четврт сингл за неговиот трет студиски албум, *[[Graduation (албум)|Graduation]]* („Дипломирање“). Заслуги за продукцијата како и за текстот на песната земаа Вест и Ерик Хадсон. Во песната можат да се приметат и вокали изведени на Р&Б пејачот Dwele (Двел) како и дополнителни вокали од страна на Кони Мичел од групата Sneaky Sound System. Илустрацијата на официјалниот омот на синглот беше дизајнирана од страна на јапонскиот поп-артист, Такаши Мураками. Песната го постигна своето највисоко второ место на Американската билборд рап-песни табела (Rap Songs).

### Позиции на табелите

### Табели за крај на година

## Наводи

Категорија:Песни на Кање Вест
Цариградски универзитет

**Цариградски универзитет** познат како **Магнаурски универзитет** — најголемото и најпрестижното училиште во Византиското Царство. Во оваа училиште биле школувани децата на императорите и членовите на византиската аристократија, а во некои случаи и некои студенти надвор од овие кругови.

Името потекнува од латинското "голема сала" (*magna aula*) која се претпоставува дека заедно со катедралата Света Софија била дел од комплексот на императорскиот дворец и имала директен однос кон високото образование.

Школата била основана во 425 година во времето на императорот Теодосиј II со 31 сектори за право, филозофија, медицина, аритметика, геометрија, астрономија, музика, реторика и други предмети. Наставата се одвивала на латински и грчки. Школата опстојувала до 15 век кога се трансформирал во приватен универзитет кој бил потчинет на црковната образовна институција. Никогаш не добил официјален статус на универзитет.

Во текот на 12 век оваа школа била водечки центар на образованието во империјата. По 1204 година, крстоносците престанале со поддршка на училиштето иако властите на Никеја дале поддршка за продолжување на наставата. По реставрацијата во 1261 година биле направени обиди за обнова и враќање на стариот систем, но никогаш не се постигнал стариот сјај.

На оваа школа предавал Свети Кирил.
 

Универзитет
Категорија:Византиска култура
Универзитет
Демохристијански сојуз на Германија

**Демохристијански сојуз на Германија** или **ДХС** ( или **CDU**, букв: *Христијанско-демократски сојуз на Германја*) — демохристијанска и конзервативна политичка партија во Германија. Одредена е како партија на десниот центар во германскиот политички систем. Заедно со нејзината братска партија во Баварија, Христијанско-социјален сојуз на Баварија, ДХС ја образува групата CDU/CSU, позната и како Сојуз, во Бундестагот.

Водачот на партијата, Ангела Меркел, е моменталниот канцелар на Германија. ДХС е член на европската народна партија (EPP) и припаѓа на групата на таа партија во Европскиот Парламент. Ова е втора по големина политичка партија во Германија, гледано според бројот на членови.

## Германски канцелари од ДХС

## Поврзано
* Христијанска демократија
* Христијанско-социјален сојуз на Баварија (CSU)
* Христијанско-социјален сојуз (Источна Германија)
* Политика на Германија
* Список на политички партии во Германија
* Бундестаг
* Христијански демократски партии

## Наводи

## Додатна литература
* Hans-Otto Kleinmann *Geschichte der CDU: 1945–1982.* Stuttgart 1993, ISBN 3-421-06541-1

## Надворешни врски
* Официјална страница
* Службена страница на Европската народна партија
* http://www.spartacus.schoolnet.co.uk/2WWeastGermany.htm 

Категорија:Политички партии во Германија
Категорија:Демохристијански партии
Ауслебен

**Ауслебен** () — општина во округот Берде во Саксонија-Анхалт, Германија.


Ottleben Kirche kath.jpg|Католичката црква во Ауслебен
Kirchturm Ottleben.jpg|Евангелистичката црква во Ауслебен


## Наводи

Категорија:Берде
Категорија:Саксонија (пруска покраина)
Вакерслебен

**Вакерслебен** () — село и поранешна општина во округот Берде во Саксонија-Анхалт, Германија. Од 2 јануари 2010, е дел од општината Хетенслебен.

Категорија:Села во Саксонија-Анхалт
Категорија:Берде
Хетенслебен

**Хетенслебен** () — општина во округот Берде во Саксонија-Анхалт, Германија.

## Наводи

Категорија:Берде
Катедрална црква Света Богородица (Хамбург)

thumb|Domkirche St. Marien во Danziger Straße, гледана од запад

**Катедрална црква „Света Богородица“** () е римокатоличка катедрала во Занкт Георг, Хамбург, Германија и катедрала на Хамбуршката архиепископија (до 1994). Катедралата се наоѓа на Danziger Straße и била изградена помеѓу 1890 и 1893 по проектот на Арнолд Гилденфениг. Црквата била подигната во неоромански стил по иницијатива на епископот Бернхард Хетинг од Оснабричката епископија, тогаш истовремено и викарен апостол на Викарен апостол на нордиските мисии на Германија, а потоа надлежен за католиците од Хамбург. Била првата нова римокатоличка црква изградена во Хамбург од реформацијата.

## Додатна литература

* Kamps, Gerhard (2000) *Domkirche St. Marien Hamburg*. Regensburg: Schnell & Steiner. ISBN 978-3-7954-6301-4 
* Archdiocese of Hamburg (2008) *Der Neue Mariendom. Besucherinformation* 

## Надворешни врски

* Службената страница на катедралата
* Црковна општина на катедралата Хамбург
* Света Богородица, информации и слики 

## Наводи

Категорија:Катедрали во Германија
Категорија:Цркви во Хамбург
Хамбург
Хамбуршка архиепископија

**Хамбуршката архиепископија** (, ) — архиепископија на северот на Германија и ги покрива сојузните покраини Хамбург и Шлезвиг-Холштајн, како и добар дел од Мекленбург од сојузната покраина Мекленбург-Западна Померанија. Во однос на површината е најголема во Германија. Се одликува со нејзината положба како епископија на дијаспората. Седиште на архиепископот е во Новата катедрала „Света Богородица“ во Св. Георг, Хамбург.

## Надворешни врски

* Службена страница на Хамбуршката архиепископија 
* Хамбуршката архиепископија — Catholic Hierarchy 

Хамбург
Категорија:Религија во Хамбург
Категорија:Шлезвиг-Холштајн
Категорија:Мекленбург-Западна Померанија
Категорија:Хамбург
Обере Алер

мини|Грб на Обере Алер
мини|Поглед кон црквата во Ајлслебен
**Обере Алер** () — општинска заедница во округот Берде во Саксонија-Анхалт, Германија. Пред 1 јануари 2010 бил *[[Амт (политичка единица)|Амт]]*. Се наоѓа околу 30 километри западно од Магдебург. Именувана е по горниот тек на реката Алер, на нејзина територија. Седиштето на општинската заедница е во Ајлслебен.

Општинската заедница Обере Алер се состои од следниве општини:

# Ајлслебен
# Харбке
# Хетенслебен
# Зомерсдорф
# Умендорф
# Фелпке
# Вефенслебен

Категорија:Општински заедници во Саксонија-Анхалт
Халденслебен

**Халденслебен** () — град во Саксонија-Анхалт, Германија. Се наоѓа на реката Оре, околу 30 километри северозападно од Магдебург. Поврзан е со железничката линија до Магдебург, Ебисфелде и Ајлслебен. Претставува административно седиште на округот Берде. Има протестантска и католичка црква. Старата скулптура на Роланд ги симболизира правата на средновековната населба која ги добила правата како „град“. Таа е единствената скулптура која седи на коњ во светот. Пред 1939, кога се споил со Алтхалденслебен, градот бил нарекуван Нојхалденслебен.

## Меѓународни односи

Халденслебен е збратимен со следниве градови:

*  Цеханув, Полска


Schloss Hundisburg Luftbild 2.jpg|Дворец во Халденслебен
Hagenstraße 9 9a Haldensleben.jpg|

## Наводи

## Надворешни врски

* Официјална страница

Категорија:Берде
Категорија:Саксонија (пруска покраина)